במרבית מהמוסדות להשכלה גבוהה ובכל האוניברסיטאות משוקלל ממוצע בחינות הבגרות עם הציון בבחינה הפסיכומטרית ביחס כמעט זהה ובמטרה לקבוע את התאמתו של המועמד לתחום הלימודים אליו נרשם.
לתעודת הבגרות ישנה חשיבות רבה, אך גם אם בתקופת התיכון העברתם את מרבית זמנכם ברביצה חסרת אחריות על חוף הים או במסיבות פרועות אל תוך הלילה במקום עם ספרי ההיסטוריה והמתמטיקה, אין סיבה אמיתית לחשוש; בכל עת שתרצו, תוכלו להצטרף לאחד הקורסים המקצועיים להכנה לבגרות ולשפר את הציונים.
כדי לשפר את ציוני הבגרות ניתן ללמוד באופן עצמאי, בקורסי הכנה לבגרות באחד המכונים הפרטיים המובילים בארץ, עם מורה פרטי או במכינה של האוניברסיטה או המכללה.
לעיתים, כאשר מרבית ציוני תעודת הבגרות הם משביעי רצון ויש צורך לשפר רק ציון אחד או שניים, יכול המועמד להשלים את הציונים בכוחות עצמו או באמצעות מספר שיעורים פרטיים ללא צורך בלימוד ממושך בקורס.
אך כאשר נדרש המועמד לשפר יותר מציון בגרות אחד, לרוב הוא לא יצליח לעשות זאת בכוחות עצמו ועליו להירשם לקורס מקיף באחד ממכוני ההכנה המובילים בתחום הלימודים לקראת בגרויות.
במכונים הגדולים מועסקים מדריכים מקצועיים ומורים מנוסים שכל מטרתם היא לסייע ללומדים להשלים את הבגרויות החסרות בציונים גבוהים.
מכוני הלימוד לבגרויות מפתחים שיטות לימוד יעילות וייחודיות, ובאותה מידה מקפידים מאוד על איכות חומרי הלימוד ועל עדכון ושיפור השיטות הקיימות.
נוסף לכך, במרבית ממכוני הבגרות מוצעים מסלולי לימוד המותאמים אישית לתלמיד ולמספר המקצועות בהם עליו להיבחן ולשפר את ציוניו.
במקרה ובו דרוש שיפור מקיף ומשמעותי של ציוני בגרות רבים, מומלץ ביותר לפנות למכינה מקצועית להכנה לבגרות.
הלימודים במכינה לבגרות במוסד אקדמי כוללים מסגרת מקצועית, סגל של מורים עתירי ניסיון, תנאים נוחים ואפשרות אמיתת להשיג תעודת בגרות מרשימה שתסייע לכם לפתוח דלתות אל הפקולטות המובילות.
הלימודים במכינה הם ממושכים יותר וגובה שכר הלימוד זהה לרוב לגובה שכר הלימוד של שנה וחצי באוניברסיטה אך האווירה היא רצינית ומקצועית.
לבגרות ניתן ללמוד את כל המקצועות הדרושים: תנ"ך, היסטוריה, לשון, מתמטיקה, אזרחות, כימיה, אנגלית, גיאוגרפיה או כל מקצוע אחר.
עם זאת, חשוב לבדוק מראש אלה מקצועות בדיוק דרושים לכם לצורך הקבלה לחוגי הלימוד השונים במכללה או באוניברסיטה.
היום ישנן מכינות הכנה לבגרויות במכללות רבות כמו גם במרבית האוניברסיטאות, כדוגמת בגרות בקמפוס קריית הטכניון בחיפה, מכללת סמינר הקיבוצים והכנה לבגרות במכללה האקדמית יהודה ושומרון באריאל.
כמו כן, ישנם מכונים פרטיים רבים אשר מכינים לבגרויות, כדוגמת משלב הכנה לבגרויות, רשת אנקורי ומכללת טומשין לבגרויות.